નવી દિલ્હી – કેન્દ્ર સરકાર સામે અવિશ્વાસના પ્રસ્તાવ વખતે આજે લોકસભામાં યોજવામાં આવેલી ચર્ચા દરમિયાન કોંગ્રેસના પ્રમુખ રાહુલ ગાંધીના સંબોધન વખતે થોડીક અંધાધૂંધી ફેલાઈ ગઈ હતી. રાહુલે પહેલા પોતાના સંબોધનમાં વડા પ્રધાન નરેન્દ્ર મોદી અને એમની સરકાર પર જોરદાર શાબ્દિક પ્રહારો કર્યા હતા. ત્યારબાદ પોતાના ભાષણના અંતે એ ચાલીને વડા પ્રધાન પાસે ગયા હતા અને એમને ભેટ્યા હતા. એ પછી એમણે પક્ષના એક સાથી તરફ જોઈને આંખ મિંચકારી હતી. આવા દ્રશ્યો અગાઉ ક્યારેય જોવા મળ્યા નહોતા.